**Ministru kabineta rīkojuma „Par valsts ģimnāzijas statusa piešķiršanu Ventspils 1.ģimnāzijai” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts  „Par valsts ģimnāzijas statusa piešķiršanu Ventspils 1.ģimnāzijai” (turpmāk – rīkojuma projekts) izstrādāts atbilstoši Izglītības attīstības pamatnostādņu 2014.-2020.gadam īstenošanas plāna 2015.-2017.gadam (apstiprināts ar Ministru kabineta 29.06.2015. rīkojumu Nr.331, prot. Nr. 28 28. §) 1.3.rīcības virziena „21.gadsimatam atbilstīgas izglītības vides un izglītības procesa nodrošināšana” 1.3.1.apakšpunktā noteiktajam atbalstam pašvaldību izglītības iestāžu tīkla sakārtošanai un vispārējās izglītības mācību vides uzlabošanai. Rīkojuma projekts sagatavots saskaņā ar Vispārējās izglītības likuma 40.panta ceturto daļu un Ministru kabineta 2001.gada 20.marta noteikumu Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” 4.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2001.gada 20.marta noteikumiem Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi) Ventspils 1.ģimnāzija pēc saskaņošanas ar Ventspils pilsētas domi 2015.gada 11.jūnijā ir iesniegusi Izglītības un zinātnes ministrijā (turpmāk – ministrija) lūgumu piešķirt Ventspils 1.ģimnāzijai valsts ģimnāzijas statusu.  Ventspils 1.ģimnāzija atbilst noteikumu 5.punktā noteiktajiem kritērijiem pretendēšanai uz valsts ģimnāzijas statusu:  1. Izglītojamo skaits 10.-12.klasēs Ventspils 1.ģimnāzijā 2013./2014.mācību gadā ir bijis 189 izglītojamie, 2014./2015.mācību gadā 192 izglītojamie.  2. Ventspils 1.ģimnāzija īsteno divas vispārējās vidējās izglītības programmas, viena no kurām ir matemātikas, dabaszinību un tehnikas virziena programmu, otra vispārizglītojoša virziena programma un vienu pamatizglītības otrā posma (7.-9.klase) izglītības programmu.  3. Pēc Valsts izglītības satura centra sniegtās informācijas Ventspils 1.ģimnāzijas izglītojamo mācību sasniegumu vidējais procentuālais novērtējums centralizētajos eksāmenos ir bijis:  2013 gadā – 62,93% (vidēji valstī 50.12%, Kurzemes plānošanas reģionā 46,93%);  2014. gadā – 69,93 ( vidēji valstī 51.11%, Kurzemes plānošanas reģionā 48,53%).  4. Ventspils 1.ģimnāzija veic pedagogu tālākizglītības centra un reģionālā metodiskā centra funkcijas plānošanas reģionā.  Ventspils 1.ģimnāzijas pedagogi sniedz būtisku metodisko atbalstu Ventspils pilsētas, novada un Kurzemes plānošanas reģiona skolām izglītības procesa organizēšanā, pedagoģijas un skolvadības jautājumos: 2013.-2015.gadā ir organizēti izglītojoši semināri skolotājiem, iniciēta un organizēta ikgadēja dabaszinātņu un matemātikas nedēļa, organizētas Ventspils novada olimpiādes tehniskajā grafikā un mājsaimniecībā zēniem, organizētas un vadītas atklātās stundas mācību priekšmetu skolotājiem fizikā, matemātikā, ķīmijā, bioloģijā, latviešu valodā un literatūrā, sociālajās zinībās un vēsturē.  Ventspils 1.ģimnāzijas bibliotēka katru darba dienu nodrošina bibliotēkā esošās informācijas un literatūras pieejamību izglītojamajiem un pedagogiem.  Ventspils 1.ģimnāzija atbalsta izglītojamo sadarbību valsts un starptautiskā līmenī, ģimnāzijas skolēni ir piedalījušies skolēnu zinātniski pētniecisko darbu konferencēs pilsētas, reģiona un starptautiskā līmenī.  Ģimnāzijas pedagogi organizē kursus vispārējās izglītības iestāžu pedagogu profesionālās kompetences pilnveidei, kā arī iesaistās valsts izglītības politikas un izglītības attīstības stratēģijas veidošanā (valsts pārbaudījumu vērtēšana, izglītības satura izveide, mācību literatūras izvērtēšana): Ventspils 1.ģimnāzijā strādā astoņi Ventspils pilsētas skolu metodisko apvienību vadītāji, ģimnāzijas direktore darbojas Ventspils pilsētas domes Izglītības komisijā, vairāki ģimnāzijas skolotāji ir Valsts izglītības satura centra lektori, ārštata metodiķi, projektu dalībnieki un konsultatīvo padomju locekļi, valsts pārbaudes darbu vērtētāji.  Spējīgāko skolēnu sasniegumiem ir būtiska ietekme uz valsts konkurētspēju un sasniegumiem starptautiskajā darba dalīšanā nākotnē. Šo skolēnu grupu Latvijā palīdz palielināt valsts ģimnāziju tīkls. Valsts ģimnāzijās mācās apmēram 10% 10.-12.klašu spējīgāko skolēnu un tās ir viens no būtiskiem valsts pasākumiem talantīgo un spējīgo skolēnu atbalstam, kas savukārt labvēlīgi ietekmē izglītības procesa kvalitāti un rezultātu.  Rīkojuma projekta mērķis ir piešķirt valsts ģimnāzijas statusu Ventspils 1.ģimnāzijai.  Rīkojuma projekta būtība ir valsts ģimnāziju tīkla pieejamības palielināšana Kurzemes plānošanas reģionā. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir Ventspils 1.ģimnāzijas 44 pedagogi un 342 skolēni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo  2015. gadu | izmaiņas, salīdzinot ar kārtējo  2015. gadu | izmaiņas, salīdzinot ar kārtējo  2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 376 920 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 376 920 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 376 920 | 0 | 0 | 0 | 0 |
| 2.1. valsts pamatbudžets | 376 920 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Ministru kabineta 2009.gada 22.decembra noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk – Ministru kabineta noteikumi Nr.1616) ministrija aprēķināja finansējuma apmēru Ventspils 1.ģimnāzijai 2015.gadam pedagogu darba samaksai un valsts sociālās apdrošināšanas obligātajām iemaksām. Saskaņā ar veikto aprēķinu tas ir 376 920*euro*.  Atbilstoši Ministru kabineta noteikumos Nr.1616 noteiktajam, valsts ģimnāziju īstenotajās programmās skolēnu skaitam piemēro koeficientu 1,1. Tādējādi, ja Ventspils 1.ģimnāzijai piešķir Valsts ģimnāzijas statusu no 2015.gada 1.septembra, papildu 2015.gadā būtu nepieciešami 12 568*euro*, turpmākajiem gadiem ik gadu – 37 704 *euro*.  Papildu finansējums no valsts budžeta tiks nodrošināts 62.resora “Mērķdotācijas pašvaldībām” apstiprinātā finansējuma ietvaros, jo saskaņā ar Ministru kabineta noteikumu Nr.1616 7., 8.3., 13., 18.punktos noteikto, noteikumi piemērojami apstiprinātā finansējuma ietvaros. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ventspils 1.ģimnāzija, sākot ar 2016.gadu, saņems valsts ģimnāzijām paredzēto valsts budžeta papildu finansējumu reģionālā metodiskā centra un pedagogu tālākizglītības centra darbībai 15.resora “Izglītības un zinātnes ministrija” apakšprogrammas 01.08. “Vispārējās izglītības atbalsta pasākumi” apstiprinātā finansējuma ietvaros. | | | | |

*Anotācijas IV. un V. sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu tiks iepazīstināta Ventspils 1.ģimnāzija un Ventspils pilsētas dome. |
| 2. | Sabiedrības līdzdalība projekta izstrādē | Ventspils 1.ģimnāzijas izglītojamie un vecāki ir informēti par izglītības iestādes virzību uz valsts ģimnāzijas statusu, minētā informācija ir publiskota plašsaziņas līdzekļos. Rīkojuma projekts ir ievietots ministrijas mājaslapā. |
| 3. | Sabiedrības līdzdalības rezultāti | Nav saņemts neviens iebildums vai priekšlikums par rīkojuma projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildē būs iesaistīta Izglītības un zinātnes ministrija, Ventspils pilsētas dome un Ventspils 1.ģimnāzija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts paredz Ventspils 1.ģimnāzijas statusa maiņu uz valsts ģimnāziju, tās funkcijas un uzdevumi netiek paplašināti vai sašaurināti. Projekta izpildes nodrošināšanai nav nepieciešams veidot jaunas institūcijas, likvidēt vai reorganizēt esošās. Projekta izpilde tiks nodrošināta rīkojuma projekta izpildē iesaistīto institūciju pieejamo cilvēkresursu ietvaros. |
| 3. | Cita informācija | Nav |

Izglītības un zinātnes ministre M.Seile

Vizē: Valsts sekretāra vietniece –

Izglītības departamenta direktore,

Valsts sekretāra pienākumu izpildītāja E.Papule

26.08.2015. 15:01

1251

Ē.Sīka

67047976, eriks.sika@izm.gov.lv